b"\n_START_ARTICLE_\n\xc3\x92rbita el\xc2\xb7l\xc3\xadptica\n_START_PARAGRAPH_\nS'anomena \xc3\xb2rbita el\xc2\xb7l\xc3\xadptica a la d'un astre que gira entorn d'un altre descrivint una el\xc2\xb7lipse. L'astre central se situa en un dels focus de l'el\xc2\xb7lipse. A aquest tipus pertanyen les \xc3\xb2rbites dels planetes del Sistema Solar. En astrodin\xc3\xa0mica o mec\xc3\xa0nica celeste i geometria una \xc3\xb2rbita el\xc2\xb7l\xc3\xadptica t\xc3\xa9 una excentricitat m\xc3\xa9s gran que zero i menor que u (si t\xc3\xa9 excentricitat zero \xc3\xa9s una \xc3\xb2rbita circular, amb excentricitat u \xc3\xa9s una \xc3\xb2rbita parab\xc3\xb2lica i amb una excentricitat major que u, \xc3\xa9s una \xc3\xb2rbita hiperb\xc3\xb2lica). L'energia espec\xc3\xadfica d'una \xc3\xb2rbita el\xc2\xb7l\xc3\xadptica \xc3\xa9s negativa. _NEWLINE_Exemples d'\xc3\xb2rbites el\xc2\xb7l\xc3\xadptiques inclouen l'\xc3\xb2rbita de transfer\xc3\xa8ncia Hohmann (executada quan un sat\xc3\xa8l\xc2\xb7lit canvia la cota de gir orbital), l'\xc3\xb2rbita Molniya i l'\xc3\xb2rbita tundra."